open-index/open-wikipedia-markdown huggingface dataset:
מערב אפריקה הבריטית

**מערב אפריקה הבריטית** הייתה השם הקולקטיבי של מושבות בריטיות במערב אפריקה בתקופה הקולוניאלית, במובן הגאוגרפי הכללי או בגוף המינהלי הקולוניאלי הרשמי. הממלכה המאוחדת החזיקה בחלקים שונים משטחים אלה או בכל רחבי המאה ה-19. ממערב למזרח הפכו המושבות למדינות עצמאיות בגמביה, סיירה לאון, גאנה וניגריה. עד לעצמאות, גאנה כונתה חוף הזהב.

## היסטוריה
[ממוזער| סקיצה של העיירה [בנג'ול|באת'רסט שבגמביה, שפורסמה בשנת 1824]]
[ממוזער| Otoo Ababio II., Omanhene מאבורה, הוצג ל[אדוארד השמיני, מלך הממלכה המאוחדת|נסיך מוויילס, אקרה, חוף הזהב, 1925]]
מערב אפריקה הבריטית כישות קולוניאלית נודעה במקור כ**מושבת סיירה לאון ותלותיה**, לאחר מכן **שטחי מערב אפריקה הבריטיים**, ולבסוף **ההתנחלויות הבריטיות במערב אפריקה**. היא התגבשה במהלך שתי תקופות (17 באוקטובר 1821, עד לפירוקה הראשון ב-13 בינואר 1850, ושוב ב-19 בפברואר 1866, עד לפירוקה הסופי ב-28 בנובמבר 1888) כישות מנהלית תחת מושל ראשי (השווה בדרגה למושל כללי), משרד הממונה על מושל סיירה לאון (בפריטאון).

המושבות האחרות שנכללו במקור בתחום השיפוט היו גמביה וחוף הזהב הבריטי (גאנה המודרנית). גם מערב ניגריה, מזרח ניגריה וצפון ניגריה נכללו באזור.

כיום האזור כולל את גאנה, סיירה לאון, גמביה, מערב ניגריה, מזרח ניגריה וצפון ניגריה. כל אחת מהמדינות והאזורים הללו קמו בתקופה הפוסטקולוניאליזם, או מה שהסופר הגנאי קוואמה אפייה מכנה את הנאו קולוניאליזם.

פיתוח מערב אפריקה הבריטית התבסס אך ורק על מודרניזציה, ומערכות חינוך אוטונומיות היו הצעד הראשון למודרניזציה של התרבות הילידית. התעלמו מתרבויות ואינטרסים של עמי הילידים. סדר חברתי חדש, כמו גם השפעות אירופיות על בתי ספר ומסורות מקומיות, עזרו לעצב את התרבות הבריטית במערב אפריקה. תוכנית הלימודים בבתי הספר הקולוניאליים של מערב אפריקה הבריטית עזרה למלא תפקיד בכך. אליטות מקומיות התפתחו, עם ערכים ופילוסופיות חדשות, ששינו את ההתפתחות התרבותית הכוללת. 

מבחינת סוגיות חברתיות עם מערב אפריקה הבריטית; מין וגזע בדרך כלל התנגשו זה בזה (קרינה אי ריי כינה זאת "בעיית האישה הלבנה"). במהלך ההיסטוריה הבריטית של מערב אפריקה, היחסים הבין-גזעיים נאסרו, וזוגות היו עשויים להיות מופלים לרעה. הייתה אפילו מדיניות מסוימת שגרשה את נשות מערכות היחסים הללו חזרה לבריטניה ומנעה מהן גישה לכל אחת מהמושבות הללו.

## לאחר מכן
גם לאחר פירוקו הסופי, היה בשימוש מטבע יחיד, הלירה הבריטית במערב אפריקה, בפועל בכל האזור - כולל ניגריה - בין השנים 1907–1962.

ניגריה קיבלה עצמאות בשנת 1960. סיירה לאון קיבלה ממשל עצמי ב-1958 וקיבלה עצמאות בשנת 1961. גמביה קיבלה עצמאות בשנת 1965. בשנת 1954 קיבלה חוף הזהב הבריטית מבריטניה ממשל עצמי ובשנת 1957 קיבלה חוף הזהב עצמאות מבריטניה, תחת השם גאנה. 

## קישורים חיצוניים

## הערות שוליים

קטגוריה:סיירה לאון: היסטוריה
קטגוריה:ניגריה: היסטוריה
קטגוריה:גאנה: היסטוריה
קטגוריה:גמביה: היסטוריה
קטגוריה:מושבות האימפריה הבריטית באפריקה
הבחירות הפרלמנטריות בקנדה 1867

**הבחירות הפרלמנטריות** בשנת 1867 היו הבחירות הפדרליות הראשונות בקנדה והם התרחשו זמן קצר לאחר איחוד קנדה. היו אלו בחירות לבית הנבחרים הקנדי, הבית התחתון של הפרלמנט של קנדה. הבחירות התקיימו בין ה-7 באוגוסט ל-20 בספטמבר, והיו הראשונות מסוגן בהיסטוריה הקנדית. באותה העת כללה הפדרציה הקנדית רק ארבע פרובינציות (אונטריו, קוויבק, ניו ברנזוויק ונובה סקוטיה). בית הנבחרים המיועד כלל בתוכו 180 חברים. במהלך הבחירות היו ארבע מפלגות:
* המפלגה השמרנית של קנדה - יושב ראש המפלגה: ג'ון אלכסנדר מקדונלד, לשעבר ראש ממשלת מושבת קנדה (אונטריו וקוויבק). המפלגה השמרנית הנהיגה מצע פוליטי שקרא לחיבור הפדרציה הקנדית הקיימת עם המושבות הבריטיות המערביות דרך בניית מסילת ברזל שאפתנית בין-יבשתית שתימשך מהאוקיינוס האטלנטי ועד לאוקיינוס השקט בקולומביה הבריטית.
* המפלגה הליברלית של קנדה - יושב ראש המפלגה: ג'ורג' בראון (לא רשמי), לשעבר ראש ממשלת מושבת קנדה (אונטריו וקוויבק). המפלגה הליברלית הנהיגה מצע פוליטי שעסק בעיקר בהקמת ממשל פדרלי חזק והשגת אוטונומיה שלטונית נרחבת ממושב השלטון של האימפריה הבריטית בלונדון.
* המפלגה השמרנית-ליברלית של קנדה - יושב ראש המפלגה: ג'ון אלכסנדר מקדונלד; מפלגה שהתחרתה בחסותה של המפלגה השמרנית והעמידה את אותו המועמד לראשות הממשלה מטעמה של המפלגה השמרנית.
* מפלגת האנטי-קונפדרציה - יושב ראש: ג'וזף הואה; מפלגה שהתנגדה לאיחוד קנדה ורוכזה בעיקר בנובה סקוטיה.

בעלי זכות ההצבעה היו גברים קנדים בעלי כמות מסוימת של רכוש ויותר ממנה. מתוך כלל בעלי זכות ההצבעה הצביעו 74.3% שהיו 361,028 מצביעים בסך הכל. במהלך הבחירות ניצחה המפלגה השמרנית ובת חסותה השמרנית-ליברלית לצידה. הגוש השמרני השיג 100 מושבים בבית הנבחרים ו-93,412 שהיוו 34.8% מכלל קולות הבוחרים. המפלגה הליברלית השיגה 63 מושבים בבית הנבחרים ו-60,818 שהיוו 22.7% מכלל קולות הבוחרים. מפלגת האנטי-קונפדרציה אשר נועדה בעיקרה כדי לנתק את נובה סקוטיה מהפדרציה של איחוד קנדה, השיגה 18 מושבים בבית הנבחרים ו-21,239 קולות, שהיוו 7.9% מכלל קולות הבוחרים.

הקולות האחרים תמכו במועמדים עצמאיים שונים אשר לא השיגו מושבים כלל בבית הנבחרים.

## קישורים חיצוניים

* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

1867
קטגוריה:1867
קסילוז

**קסילוז** (Xylose) הוא חד סוכר, שהופק לראשונה מעץ ומכאן שמו (קסילון: ξύλον עץ ביוונית). החומר הוא פנטוז (מכיל 5 פחמנים) בעל קבוצת אלדהיד (אלדוז) והוא סוכר מחזר. נוסחתו הכימית C5H10O5 .
ממוזער|קסילוז כטבעת משושה C5O (פירנוז)
ממוזער|קסילוז כטבעת מחומשת C4O (פורנוז)
קסילוז הוא מרכיב של המיצלולוז. הצורה הפתוחה של המולקולה היא אלדהיד ובצורה הטבעתית השכיחה יותר בתמיסה המולקולה מקבלת צורת טבעת משושה C5O (פירנוז pyranose) או צורת מחומש C4O עם קבוצת מתילול מחוץ לטבעת (פורנוז furanose). כל צורה כזו יכולה להימצא כאיזומר אלפא או ביתא בהתאם לכיוון קבוצת ההידרוקסיל שעל אטום הפחמן האנומרי.

קסילוז הוא המרכיב העיקרי של ההמיצלולוז קסילן: אחד הביופולימרים הנפוצים בטבע, המצוי בצמחים בדופן התא המישנית של דו-פסיגיים ובדפנות התא של דגניים. קסילוז הוא הסוכר הראשון הנקשר לתריאונין או סרין ביצירת פרוטאוגליקן.

קסילוז מהווה חומר ביניים לייצור הסוכר הכוהלי קסיליטול.

## קישורים חיצוניים

* Thermochemistry of alpha-D-xylose

## הערות שוליים

קטגוריה:חד-סוכרים
אאולוס קרמוטיוס קורדוס

**אאולוס קרמוטיוס קורדוס** (בלטינית: **Aulus Cremutius Cordus**; מת בשנת 25 לספירה) היה היסטוריון רומאי. נותרו מעט מאוד קטעים מיצירתו (שייתכן שנקראה "אנלים" *Annales*), המכסים בעיקר את מלחמות האזרחים ברפובליקה הרומית ואת שלטונו של אוגוסטוס.

קורדוס מוזכר על ידי סנקה הצעיר, טקיטוס, קווינטיליאנוס, סווטוניוס (חיי שנים-עשר הקיסרים) ודיו קאסיוס.

בשנת 25 לספירה אולץ קורדוס להתאבד על ידי סיאנוס, שהיה פראיפקטוס פראיטוריאני  תחת טיבריוס, לאחר שהואשם בהפרת חוק מאייסטס  (lex maiestas), "חוק הבגידה".
קורדוס הואשם בבגידה על ידי סאטריוס סקונדוס  על שהספיד את ברוטוס ודיבר על קסיוס כ"אחרון הרומאים"  (אדם המגלם את ערכי החברה הרומית העתיקה). לפי טקיטוס, זה היה "אישום חדש שנשמע לראשונה". אף אחד לא הואשם ב"מאייסטס" (בגידה) בגין כתיבת היסטוריה (*editis annalibus*).
הסנאט הורה על החרמת כתביו ושריפתם על ידי האיידילים. סנקה, לעומת זאת, מספר במכתב לבתו של קורדוס, שהוא ככל הנראה גרם למורת רוחו של סיאנוס בשל ביקורתו עליו, מכיוון שסיאנוס הזמין פסל של עצמו. אנו גם יודעים ממכתב זה שהוא הרעיב את עצמו למוות.

סנקה כתב את המכתב לבתו של קורדוס, מארקיה (*Ad Marciam*), כמה שנים לאחר מותו של קורדוס, כדי לנחם אותה לרגל מות בנה מטיליוס. המכתב אינו עוסק בעיקר בקורדוס, אך סנקה מציין בו כי יצירותיו של קורדוס פורסמו מחדש לאחר מותו. נראה כי מארקיה הצילה כמה עותקים מיצירות אביה והייתה מעורבת באופן פעיל בפרסום מחדש שלהן. כשסנקה כתב את המכתב למארקיה הוא הזכיר שמטיליוס נפטר שלוש שנים קודם לכן ומארקיה לא הצליחה לשאוב נחמה אפילו מ"הספרות אהובה שלה". לכן תרומתה לפרסום יצירות אביה קודמת לזמן מותו של בנה. סווטוניוס טוען באופן חד משמעי כי יצירותיו של קרמוטיוס קורדוס נתפרסמו שוב לאחר מות טיבריוס, לבקשתו המפורשת של גאיוס קליגולה.

## הערות שוליים

קטגוריה:סופרים רומאים
קטגוריה:מחברים כותבי לטינית
קטגוריה:היסטוריונים מן העת העתיקה
קטגוריה:נפטרים ב-25
הדומיניון של קניה

**ה[[דומיניון]] של קניה** הייתה מדינה ריבונית בין ה-12 בדצמבר 1963 ל-12 בדצמבר 1964, שחלקה את ראש המדינה שלה עם בריטניה ומדינות אחרות בראשות המלכה אליזבת השנייה. קודמתה של הרפובליקה המודרנית של קניה.

## היסטוריה
כאשר קיבלה מושבת קניה עצמאות מבריטניה ב-12 בדצמבר 1963, המלכה הבריטית (אליזבת השנייה) נותרה ראש המדינה כמלכת קניה. תפקידיה החוקתיים של המלכה הוקצו בעיקר למושל הכללי של קניה, מלקולם מקדונלד (12 בדצמבר 1963 – 12 בדצמבר 1964).

ג'ומו קניאטה כיהן בתפקיד ראש הממשלה.

הרפובליקה של קניה קמה ב-12 בדצמבר 1964, בעוד היא נשארה בחבר העמים בהסכמה משותפת של ממשלות אחרות. בעקבות ביטול המלוכה הפך ג'ומו קניאטה לנשיא הראשון של הרפובליקה של קניה.

## הערות שוליים

קטגוריה:קניה: פוליטיקה
קטגוריה:קניה: היסטוריה
קטגוריה:ממלכות חבר העמים הבריטי לשעבר
קטגוריה:מדינות שהוקמו ב-1963
סינגפור סלינגרס

**סינגפור סלינגרס** (באנגלית:Singapore Slingers) היא קבוצת כדורסל של סינגפור, שמתחרה בליגת אסא"ן. לפני זה היא שיחקה בליגת העל האוסטרלית בכדורסל

## היסטוריה
הקבוצה הוקמה בשנת 1979 בעיר קנברה שבאוסטרליה. היא שיחקה בליגת העל האוסטרלית בכדורסל וזכתה באליפות שלוש פעמים - 1983, 1983 ו-1988. בסוף שנות ה-90 של המאה ה-20 לאור המצב הכלכלי, הקבוצה עברה לניוקסל. הקבוצה שיחקה ללא הצלחה יתרה ולקראת עונת 2006-07, הרישיון נמכר לקבוצת משקיעים מסינגפור שהעבירו את הקבוצה לעיר. בעונות 2006/07 ו-2007/08 מייק הלמס היה בין כוכבי הקבוצה וזכה בתואר השחקן המצטיין של הונעה. בשנת 2008 התברר שעלויות הטיסה הם גבוהות מדי וקבוצה נאלצה לעזוב את הליגה. בספטמבר 2009 הוככז על הקמת ליגה חדשה - ליגת אסא"ן בה משחקים קבוצות ממדינות שונות באזור. סינגפור סלינגרס סיימה את העונה כסגנית אלופת הליגה. היא שחזרה הישג זה מספר פעמים אך טרם הצליחה לזכות באליפות.

## קישורים חיצוניים

* 
* אתר ליגת אסא"ן

קטגוריה:קבוצות כדורסל
קטגוריה:סינגפור: ספורט
קטגוריה:אוסטרליה: כדורסל
רוזי!

**רוזי!** (באנגלית: **!Rosie**) הוא סרט קולנוע אמריקאי משנת 1967, בבימויו של דייוויד לואל ריץ', עם רוזלינד ראסל, לסלי נילסן וסנדרה די בתפקידים הראשיים.

התסריט מבוסס על המחזה "אישה עשירה מאד" של רות גורדון.

העלילה היא על אלמנה עשירה שבנותיה וחתנה עושים הכל כדי להשתלט על רכושה.

## תקציר העלילה
רוזי לורד (רוזלינד ראסל) היא אלמנה מיליונרית שלאחר מות בעלה היא מתנהגת באופן מוחצן ובזבזני. היא נוהגת במהירות במכונית הפרארי שלה ומתכננת לרכוש תיאטרון נטוש בלוס אנג'לס ב-2.5 מיליון דולר כדי שתוכל להופיע בו כשחקנית.

היא קשורה מאוד לנכדתה דפני (סנדרה די), בתם של חתנה קבוט שו (לסלי נילסן) ובתה אדית שו (ונסה בראון). יש לה גם בת גרושה - מילדרד (אודרי מדוס).

לרוזי יש עורך דין וידיד נאמן, אוליבר סטיבסון (בריאן ארן) שהתאלמן ומחזר אחריה. דפני מאזינה לשיחה בין אביה ושתי הבנות על תוכניתם להשתלט על רכושה של רוזי בטענה שאינה שפוייה בדעתה.

דפני נחרדת ומגיעה למשרדו של אוליבר ומוצאת שם עורך דין צעיר ונאה בשם דייוויד וילרייט (ג'יימס פרנטינו) שמתאהב בה מיד ומציע את עזרתו. אוליבר ממנה אותו להיות עוזר אישי של רוזי ולהגן עליה מלעשות שטויות. בלש מטעם הבנות עוקב אחריהם ומצלם את רוזי במצבים "מביכים" עם הבחור הצעיר (ה"ג'יגולו") שלה.

לבסוף הם מארגנים לה אשפוז כפוי במוסד סגור שם מטפלת בה אחות (חואניטה מור). קבוט מבקר אותה ומורה לה לחתום על מסמך ויתור על רכושה לטובתם אחרת תישאר במוסד זמן בלתי מוגבל, אך היא מסרבת.

דפני, אוליבר ודייוויד מגלים את מקום המוסד ובמבצע מתוחכם הם מבריחים אותה משם.

לבסוף מתנהל המשפט בו מנסים להוכיח שאינה שפוייה. רוזי מביימת התעלפות ובהיותה "מטושטשת" היא אומרת לבנותיה שמחקה אותן מהצוואה כי חשבה שהן לא אוהבות אותה. כעת אם תוכרז בלתי שפוייה אין אפשרות לתקן את ה"צוואה". הן קוראות בקול שהיא נורמלית, רוזי "מתעוררת" והשופט קובע שבזה מסתיים המשפט לטובתה.

אוליבר מציע נישואים לרוזי ודפני ודייוויד מחזקים את הקשר.

## צוות השחקנים

## קישורים חיצוניים

*רוזי!, באתר TCM
*רוזלינד ראסל ברוזי!, באתר יוטיוב
*רוזי! באתר ארכיון המדינה
קטגוריה:סרטי 1967
קטגוריה:סרטים באנגלית
קטגוריה:סרטים אמריקאיים
קטגוריה:סרטים מבוססי מחזות
קטגוריה:סרטי אולפני יוניברסל
קטגוריה:סרטי קומדיה אמריקאיים
קטגוריה:זקנה בקולנוע
קטגוריה:סרטי סנדרה די
הבחירות הפרלמנטריות בקנדה 1872

**הבחירות הפרלמנטריות** השניות בהיסטוריה של קנדה מאז איחוד קנדה התקיימו מה-20 ביולי ועד ה-12 באוקטובר 1872. היו אלו בחירות לבית הנבחרים הקנדי, הבית התחתון בתוך הפרלמנט של קנדה. במהלך הבחירות היו שתי מפלגות מרכזיות: המפלגה השמרנית בראשות ראש הממשלה המכהן, ג'ון אלכסנדר מקדונלד והמפלגה הליברלית בראשות אדוארד בלאק (לא מועמד רשמי), לשעבר ראש ממשלת פרובינציית אונטריו. נוסף על כך התחרתה גם המפלגה השמרנית-ליברלית, שהייתה מפלגה בחסות המפלגה השמרנית בעלת מצע דומה אשר העמידה גם כן את ג'ון אלכסנדר מקדונלד כמועמד מטעמה לראשות הממשלה. היו אלו הבחירות הראשונות שבהן הצביעו תושבים במניטובה ובקולומביה הבריטית מאז כניסתן לאיחוד.

במהלך הבחירות התגלתה המפלגה הליברלית כמפלגה החזקה ביותר בעלת מרב הקולות אך השמרנים והשמרנים-ליברלים התאחדו כדי ליצור קואליציה. בסופו של דבר השיג הגוש השמרני 100 מושבים בבית הנבחרים, מספר שווה לבחירות הקודמות בעוד הליברלים ניצחו ב-95 מושבים, 33 מושבים יותר מאשר בבחירות הקודמות. מתוך כלל בעלי זכות ההצבעה 70.3% הצביעו, משמע ירידה של 2.8 אחוזים מבבחירות הקודמות. הקואליציה השמרנית נשארה בשלטון ומקדונלד המשיך לכהן בראשות הממשלה. קולות השמרנים התחלקו בין 63 מושבים למפלגה השמרנית ו-36 מושבים למפלגה השמרנית-ליברלית. הקואליציה השמרנית נתמכה בידי מועמד שמרני בעל מושב אחד. מועמדים עצמאיים בבחירות ניצחו ב-6 מושבים בבית הנבחרים.

## תוצאות לפי מפלגה

## קישורים חיצוניים

* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

1872
קטגוריה:1872
My Love (שיר של ראוט 94)

"**My Love**" הוא סינגל של התקליטן ומפיק התקליטים הבריטי ראוט 94, בשיתוף פעולה עם הזמרת הבריטית ג'ס גלין. השיר יצא ב-28 בפברואר 2014. השיר וגרסתו האקוסטית מופיעים בגרסת הדלוקס ובגרסה האמריקאית של אלבומה *[[I Cry When I Laugh]]*.

השיר "Proud of Me" של ליל קיד , בשיתוף פעולה עם יאנג ת'אג, לקח דגימה מהשיר.

## וידאו קליפ
הווידאו קליפ של השיר "My Love", שבוים על ידי ריאן סטייק, יצא לראשונה ליוטיוב ב-27 בינואר 2014. הווידאו קליפ צולם באינפרה אדום. הווידאו קליפ עוקב אחר צעיר (ג'ון פלמינג) כשהוא נכנס למועדון לילה, רוקד עם צעירה (לורנה סרריה), עוזב איתה, מתחבק איתה בגשם, ובהמשך נרמז שמקיים יחסי מין איתה בביתה של הצעירה. לאחר מכן, היא מתקלחת והוא עוזב. רגע לפני שהווידאו קליפ מסתיים, הוא חוזר לצבעו הרגיל, והוא מוצג הולך בחוץ בגשם.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ס גלין
קטגוריה:שירים באנגלית
קטגוריה:שירים שנכתבו על ידי ג'ס גלין
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
אוגנדה (1962–1963)

**אוגנדה** הפכה למדינה ריבונית עצמאית ב-9 באוקטובר 1962. המלכה הבריטית, אליזבת השנייה, נותרה ראש מדינה כמלכת אוגנדה עד שהקשר למלוכה הבריטית נותק ב-9 באוקטובר 1963 וקבקה (מלך) בוגנדה, סר אדוארד מוטסה השני, הפך לנשיא הראשון של אוגנדה.

## היסטוריה
השלטון הבריטי הישיר של פרוטקטורט אוגנדה הסתיים בשנת 1962 עם חוק העצמאות באוגנדה, שהעניק את עצמאותו של הפרוטקטורט בשם "אוגנדה" אך שמר על המלכה הבריטית, אליזבת השנייה, כראש המדינה הרשמית ומלכת אוגנדה. תפקידיה החוקתיים כראש מדינה הוקצו בעיקר למושל הכללי של אוגנדה, סר וולטר קוטס, שהיה המחזיק היחיד בתפקיד.

מילטון אובוטה כיהן בתפקיד ראש הממשלה.

בשנת 1963 אימצה אוגנדה חוקה חדשה שניתקה את הקשרים עם המלוכה הבריטית. אוגנדה הפכה לרפובליקה בחבר העמים הבריטי. עם זאת, המדינה האוגנדית החדשה כונתה בכוונה מדינה ולא רפובליקה, וממלכות הילידים המרכיבות אותה (כמו בוגנדה) המשיכו להתקיים.  בתיאור "מדינה" נרמז שהמדינה אינה רפובליקה אלא פדרציה של ממלכות שבטיות. לאחר הכרזת מדינת אוגנדה ב-9 באוקטובר 1963, קבקה (מלך) אוגנדה, אדוארד מוטסה השני, הפך לנשיא הראשון של אוגנדה. אוגנדה לא הפכה לרפובליקה דה יורה עד 1966 עם הסכסוך של אובוטה עם הנשיא אדוארד מוטסה השני.

## הערות שוליים

קטגוריה:ממשלת אוגנדה
קטגוריה:ממלכות חבר העמים הבריטי לשעבר
קטגוריה:מדינות שהוקמו ב-1962
מאריאפוץ'

**מאריאפוץ**' (בהונגרית: **Máriapócs**) היא עיר במחוז סבולץ'-סטמאר-ברג שבצפון מזרח הונגריה.

העיר משמשת כמוקד עלייה לרגל של נוצרים קתולים. בכנסייה הקתולית-ביזנטית בעיר קיימת "המדונה הבוכייה" פסל מקושט עצום של מריה הנמצא מעל המזבח. פסל זה אינו המקור אלא עותק שנוצר במאה ה-18. העותק המקורי נשמר בקתדרלת סנט סטפן בווינה.

בדומה ליישובים רבים באירופה, גם אוכלוסיית מאריאפוץ' קטנה בעשרות השנים האחרונות, מ-2,224 תושבים בשנת 1990 עד 2,025 תושבים בשנת 2020.

מאריאפוץ' ואזורה מיושבים לסירוגין מאז המאה ה-13, בתחילה היה זה כפר בשם פוץ' Pócs (ככל הנראה, מגיע מהשם פול או פאולוס). במאה ה-18 התווסף לו גם "מאריא" בעקבות סיפור על הפסל הבוכה של מריה שהיה במקום. ובשנת 1993 הפך מכפר לעיר רשמית.

## יהודי מאריאפוץ'
יהודים ראשונים החלו להתיישב במאריאפוץ' במחצית השנייה של המאה ה-18 והם נזכרים במפקד משנת 1770.
היהודים התפרנסו בעיקר ממכירת תשמישי קדושה לעולי רגל קתולים שהיו מגיעים לכפר בעקבות סיפור על התגלות של מריה בעיר.

החל משנת 1885 הייתה הקהילה כפופה לרבנות נירבאטור. למרות זאת, לקהילה היו חברה קדישא ובית כנסת ובית קברות יהודי משל עצמם.

בדף הקהילה ממפקד קהילות הונגריה כתבו ראשי הקהל כי יש בקהילה היהודית 94 חברים ואין רב למקום. במרץ 1944 נכנס הצבא הגרמני להונגריה ובאחד מלילות אפריל, אחרי חג הפסח הוצאו יהודי העיר מבתיהם וכעבור כמה ימים שולחו למחנה ההשמדה אושוויץ.

היהודים המעטים ששרדו וחזרו לכפר אחרי המלחמה עזבו במהרה בגלל איבת האוכלוסייה הנוצרית.

## לקריאה נוספת
* מאריאפוץ' בפנקס הקהילות הונגריה, עמוד 352
* מאריאפוץ', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 218. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 
* בית העלמין היהודי במאריאפוץ' באתר קברי צדיקים
* 

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
אלינה ברדץ'-יאלוב

**אלינה ברדץ'-יאלוב** (נולדה ב-20 בינואר 1982, כ"ה בטבת ה' תשמ"ב) היא מומחית לתקשורת אסטרטגית ומרצה בתחומה, יועצת תקשורת וחברת כנסת לשעבר מטעם ישראל ביתנו.

## ביוגרפיה
אלינה ברדץ'-יאלוב נולדה במוסקבה, אז בברית המועצות, ובשנת 1995 עלתה לישראל עם הוריה. הם התגוררו תקופה קצרה בעיר ראשון לציון ובאר שבע ולאחר מכן התיישבו באשדוד.

ב-2006 קיבלה תואר שני מהמחלקה למדע המדינה באוניברסיטת בר-אילן וב־2009 קיבלה את תואר הדוקטורט שלה מאוניברסיטת לידס שבבריטניה בתחום תקשורת אסטרטגית. עבודות המאסטר (בהנחיית שלמה שפירא) והדוקטורט שלה עסקו בנושא הלוחמה הפסיכולוגית בין רוסיה לצ'צ'ניה, כשהמאסטר עוסק בשנים 1999-2001 והדוקטורט עוסק בזמן שתי המלחמות. משנת 2005 ועד תחילת כהונתה כחברת כנסת שימשה כמרצה בתחום התקשורת בכמה מוסדות לימוד בישראל ומחוצה לה, ובהם אוניברסיטת שפילד הלאם בבריטניה, מכללת דוד ילין, אוניברסיטת בר-אילן, מכללת הדסה ועוד רבים. ב-2011 הצטרפה לצוות התקשורתי של ראש ממשלת ישראל דאז, בנימין נתניהו כיועצת למגזר הרוסי עד 2012. לאחר מכן הייתה הדוברת של יו"ר מפלגת ישראל ביתנו, שר האוצר אביגדור ליברמן, שאז כיהן כחבר כנסת. בתפקידה האחרון בשנת 2020 הוצבה בראש מערך הדוברות של הקונגרס האירו-אסייתי.

לקראת הבחירות לכנסת העשרים וארבע במרץ 2021 היא הוצבה במקום העשירי ברשימת ישראל ביתנו. לאחר השבעת ממשלת ישראל השלושים ושש וההתפטרות של אביגדור ליברמן במסגרת החוק הנורווגי, היא החלה לכהן כחברת הכנסת העשרים וארבע והייתה חברה בוועדת הבריאות, בוועדת העבודה והרווחה, בוועדה המיוחדת לפניות הציבור ובעוד תפקידים. לקראת הבחירות לכנסת העשרים וחמש שהוקדמו לנובמבר 2022 היא הוצבה במקום ה-11 ברשימת ישראל ביתנו ולא נבחרה לכנסת.

לקראת הבחירות המקומיות ב-2023 היא הוצבה במקום השני ברשימת "אשדוד ביחד" בראשות שמעון כצנלסון, ומכהנת כחברת מועצה במועצת עיריית אשדוד ה-12.

## פעילות פרלמנטרית
ח"כ אלינה ברדץ'-יאלוב הייתה חברה בוועדת העבודה והרווחה, בוועדת הבריאות ובוועדה לפניות הציבור. בנוסף שמשה כיו"ר השדולה לזהירות בדרכים יחד עם ח"כ בועז טופורובסקי וח"כ יעקב אשר, ושמשה כיו"ר השדולה לקידום נשים בפריפריה יחד עם ח"כ לימור מגן-תלם וכיו"ר השדולה לסטודנטים יחד עם ח"כ מירב בן ארי.

## חיים אישיים
אלינה נשואה לליאוניד ברדץ', להם ילד אחד והם מתגוררים באשדוד.

## קישורים חיצוניים

* 

## הערות שוליים

קטגוריה:אשדוד: חברי הכנסת
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרי אוניברסיטת לידס
קטגוריה:חברות הכנסת מטעם ישראל ביתנו
קטגוריה:חברי הכנסת העשרים וארבע
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:חוקרות תקשורת המונים ישראליות
קטגוריה:חוקרי תקשורת המונים ישראלים
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:סגל המכללה האקדמית לחינוך ע"ש דוד ילין
קטגוריה:סגל אוניברסיטת בר-אילן
קטגוריה:עולים בשנות ה-1990
קטגוריה:עולות בשנות ה-1990
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:ישראלים שנולדו ב-1982
קטגוריה:ישראליות שנולדו ב-1982
הוג'יצ'ה

**הוֹג'יצָ'ה** (ביפנית: **ほうじ茶**, "תה מטוגן") הוא סוג של תה ירוק, המיוצר ביפן. להכנתו משמשים בדרך-כלל עלי תה מהסוג הפשוט - באנצ'ה (לעיתים סנצ'ה או קוקיצ'ה), אשר מטוגן בכלי פורצלן בטמפרטורה של 200 מעלות צלזיוס. הטיגון גורם לתה להפוך לחום ומעניק לו ריח וטעם אופיינים. הודות לטיפול התרמי תכולת הקפאין בתה זה נמוכה וניתן לשתות אותו גם לפני השינה.

הדעה הרווחת היא שההוג'יצ'ה הומצא בשנות העשרים של המאה ה-20 על ידי סוחר מקיוטו, שלא ידע מה לעשות עם מלאי תה הבאנצ'ה שנשאר במחסן, והחליט לטגן אותו. ככלל, ביפן ההוג'יצ'ה אינו זוכה להערכה רבה ומשמש לעיתים רחוקות ביותר בטקס התה היפני. היום מיוצרים גלידה ובירה בטעם באנצ'ה.

להכנת הוג'יצ'ה מוסיפים לעלים מים רותחים ומחכים כ -20 שניות.

## ראו גם
* באנצ'ה
* קוקיצ'ה
* סוגי תה ירוק יפני

## קישורים חיצוניים

## הערות שוליים

קטגוריה:תה יפני
קטגוריה:יפן: תרבות
ילד מסדרון

**ילד מסדרון** הוא אלבום סולו הבכורה של הראפר הישראלי אביחי נפתלי. האלבום יצא לאור ב-1 בספטמבר 2019. הוא מורכב מ-10 שירים, ואורכו 30 דקות ו-35 שניות.

מתוך האלבום יצאו כסינגלים "היית לי הכל", "אין מנצחים", "כמה אפסים" ו"חוזרת אליי". באלבום זה, מתארחים אומנים כמו נומי, ויק אוחנה ורון בוחניק.

## רקע והפקה
כל שירי האלבום הופקו על ידי אביחי נפתלי, שהיה אחראי גם על מרבית המילים והלחן, אף על פי שהיו שותפים בו אומנים אחרים לכתיבה והלחנה של שירים באלבום. השירים באלבום הכילו עטיפות שונות זו מזו, שעוצבו במיוחד על ידי דניאל וינבוש.

## הוצאה
בשנת 2018, נפתלי הודיע שהוא בתהליך יצירת אלבום חדש, שהוא הבכורה שלו כזמר יחיד. ב-12 במרץ 2019, הוא הודיע שהוא סיים ליצור את אלבום זה, שהוחלט לקרוא לו בשם "ילד מסדרון". ב-28 באפריל, הסינגל הראשון, "היית לי הכל", מתוך האלבום יצא לאור, לצד וידאו קליפ. הסינגל השני מתוך האלבום יצא לאור ב-28 במאי גם הוא יחד עם קליפ והוא נקרא "אין מנצחים". הסינגל השלישי והרביעי, "כמה אפסים" ו"חוזרת אליי", גם הם יצאו לאור לצד קליפים, ב-26 ביוני וב-13 באוגוסט, בהתאמה. ב-1 בספטמבר 2019, האלבום יצא במלואו בפלטפורמות השונות.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2019
קטגוריה:אלבומי היפ הופ ישראליים
סמל הנגישות הבין-לאומי

טקסט=סמל הנגישות הבינלאומי|ממוזער|200x200 פיקסלים|סמל הנגישות הבינלאומי
**סמל הנגישות הבין-לאומי** הוא הסמל הרשמי לנגישות עבור אנשים עם מוגבלות, אשר זכה להכרה בין-לאומית ונעשה בו שימוש במדינות שונות ברחבי העולם. הסמל מורכב מריבוע כחול ובתוכו מופיע בצבע לבן אדם היושב בכיסא גלגלים.

## היסטוריה
סמל הנגישות עוצב על ידי סוזנה קופוד, סטודנטית לעיצוב מדנמרק, בשנת 1968. הסמל שורטט לראשונה בכנס עיצוב בסטוקהולם בהדרכת המעצב האמריקאי ויקטור פאפאנק שנכח בכנס. המטרה הייתה ליצור סמל ייחודי לנושא המוגבלות ברחבי העולם. הסמל עוצב בתחילה ככיסא גלגלים ריק, ללא עיגול הראש הקיים בסמל הנוכחי. הסמל הוצג לראשונה בתערוכת סיום הכנס וזכה לקידום רב בשוודיה בשנה לאחר מכן.

אחד האנשים שקידמו את סמל הנגישות היה קרל מונטן, מנהל המכון לנכים בשוודיה, שרצה לפתח סמל נגישות ככלי עזר טכני. הצוות של מונטן נתבקש לבחור מבין שישה סמלים. הסמל שעיצבה קופוד נראה לחלק מחברי הצוות פשוט מדי ובלתי קריא. בעקבות הביקורת, הוסיף מונטן עיגול בחלק העליון של הסמל על מנת לתת רושם של דמות היושבת בכיסא גלגלים.

## שימושים
טקסט=סמלי נגישות נוספים|ממוזער|150x150 פיקסלים|סמלי נגישות נוספים
סמל הנגישות הבינלאומי מסמן ברחבי העולם כולו הנגשה של מבנים ושירותים לאדם בכיסא גלגלים. בין שימושיו המגוונים אפשר למצוא סימון של חניית נכים, סימון של בתי שימוש נגישים, הקלות עבור אוכלוסיית הנכים במרחבים ציבוריים והנגשת שירותי תחבורה ציבורית. בנוסף, הסמל מציין גם נגישות לאנשים עם מגבלות אחרות כמו לקות ראייה ולקות שמיעה.

## עיצוב מחדש של הסמל
טקסט=גרסה חלופית לסמל הנגישות|ממוזער|150x150 פיקסלים|גרסה חלופית לסמל הנגישות
אחת הביקורות המרכזיות על סמל הנגישות היא שהוא אינו מייצג את כלל המוגבלויות הקיימות. ביקורת נוספת שהועלתה על הסמל קשורה לפאסיביות של הנכה המצויר. על כן נערכים דיונים ערים בנושא עיצובו מחדש של הסמל, ואף נעשו מספר ניסיונות ליצירת סמלים חדשים שייצגו מגבלות נוספות. נכון ל-2021, קיימים סמלי נגישות נוספים לסמל המוכר שנחשב עדיין לסמל המקובל.

## קישורים חיצוניים
* פרק בפודקאסט "99% Invisible" על עדכון בעיצוב סמל הנגישות

## הערות שוליים

קטגוריה:תקני ISO
קטגוריה:נגישות
קטגוריה:סמלים
נעמה שולץ

**נעמה שולץ** (נולדה ב-8 באוקטובר 1976) היא מנהלת ישראלית. כיהנה כמנכ"לית משרד ראש הממשלה   ומשרד ראש הממשלה החלופי. לפני כן שימשה מנהלת האסטרטגיה של מפלגת יש עתיד. כיום מכהנת כמנכ"לית העמותה "בונים מחדש". 

## ביוגרפיה
נולדה כנעמה אלדד. סבה הרב דוד שמש, הרב הספרדי של בני ברק. היא גדלה ברמת גן, למדה בבית ספר יסודי ברמת אביב ולאחר מכן בתיכון אליאנס. הייתה פעילה בתנועת הצופים, ובצה"ל שירתה כמש"קית חינוך בלוט"ר.

### השכלה
שולץ היא בעלת תואר ראשון במדעי המדינה מאוניברסיטת תל אביב ותואר שני במשפטים ללא משפטנים מאוניברסיטת בר-אילן. את דרכה הפוליטית החלה כנציגה באגודת הסטודנטים של אוניברסיטת תל אביב, והשתתפה בהפגנות הסטודנטים של 1996. בנוסף היא בוגרת קורס דירקטורים וניהול בכיר באוניברסיטת תל אביב ותוכנית "מעוז" – רשת למנהיגים ממגזרים שונים הפועלת לחיזוק החוסן החברתי-כלכלי בישראל.

### קריירה
שולץ כיהנה כחברת הנהלה ודירקטורית בקק"ל ועסקה בהליכי הביקורת הפנימית. בנוסף הייתה כחברה בנשיאות הוועד הפועל של ההסתדרות הציונית העולמית.

#### יש עתיד
לאחר שמונה שנים בהן עבדה בחברה להפקת אירועים, שולץ הצטרפה לצוות ההקמה של מפלגת "יש עתיד" ב-2012.

בשנים שלאחר מכן שימשה כיועצת בכירה לשר האוצר יאיר לפיד, והייתה אחראית על קידום יעדים חברתיים ושינויים חוקתיים ביחס לאוכלוסיות מוחלשות, וניהול עבודת המטה של קבינט הדיור והקבינט החברתי כלכלי. ב-2021 שימשה כמנהלת האסטרטגיה של המפלגה. לאחר הקמת ממשלת ישראל השלושים ושש, מונתה למנכ"לית משרד ראש הממשלה החלופי, וביולי 2022 מונתה למנכ"לית משרד ראש הממשלה – האישה הראשונה בתפקיד זה. שולץ סיימה את תפקידה בדצמבר 2022 עם חילופי הממשלה.

## חיים אישיים
נעמה שולץ נשואה ליאיר, טייס במשטרת ישראל, ואם לשלוש בנות. המשפחה מתגוררת בתל אביב.

## קישורים חיצוניים
*תוכנית מעוז
* 
* 
* 

## הערות שוליים

קטגוריה:פעילות יש עתיד
קטגוריה:פעילי יש עתיד
קטגוריה:מנכ"לי משרד ראש הממשלה החלופי
קטגוריה:מנכ"לי משרד ראש הממשלה
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:יועצים פוליטיים ישראלים
קטגוריה:יועצות ישראליות
קטגוריה:דירקטוריות ישראליות
קטגוריה:דירקטורים ישראלים
קטגוריה:חברי דירקטוריון קרן קיימת לישראל
קטגוריה:מנכ"ליות משרדי ממשלת ישראל
קטגוריה:תל אביב-יפו: אישים
קטגוריה:ישראליות שנולדו ב-1976
קטגוריה:ישראלים שנולדו ב-1976
איילין דאן

**איילין דאן** (באנגלית: **Eileen Dunne**; נולדה ב-28 באפריל 1958) היא מנחת טלוויזיה אירית.

## ביוגרפיה
דאן נולדה בדבלין ולמדה באוניברסיטת קולג' דבלין, ב-1980 החלה לעבוד ב-"RTÉ", רשת השידור האירית הציבורית כמגישה ברדיו וב-1984 החלה להגיש חדשות בטלוויזיה. היא סיקרה לטלוויזיה האירית אירועים משמעותיים וביניהם השבעת האפיפיור ב-2005. ב-1999 הופיעה בתפקיד קטן בסרט "Stray Bullet".

מ-1989 ועד 1998 שימשה כמגישת תוצאות הניקוד של אירלנד באירוויזיון. היא שימשה כנשיאת "אגודת העיתונאים האירופאית" (Association of European Journalists).

ב-1993 התחתנה ולה בן אחד.

## קישורים חיצוניים

קטגוריה:מנחי טלוויזיה אירים
קטגוריה:ילידות 1958
קטגוריה:אירים שנולדו ב-1958
עלמת קוסובו

שמאל|ממוזער|300px|"עלמת קוסובו", מאת אורוש פרדיץ'
**עלמת קוסובו** או **עלמת [[שחרור]] השדה** (בסרבית: **Косовка девојка**) היא הדמות המרכזית בשיר בעל אותו שם, השיר הוא חלק מ"מחוג קוסובו" (שירה העוסקת במיתולוגיה הקוסובואית) אשר הוא בעצמו חלק מהשירה האפית הסרבית. בשיר מסופר על עלמת חן צעירה שמחפשת בשדה הקרב אחר בעלה הארוס ומסייעת ללוחמים סרבים פצועים במים, יין ולחם לאחר קרב קוסובו בשנת 1389 בין סרביה לאימפריה העות'מאנית. לבסוף היא מוצאת את הלוחם הפצוע והגוסס פאבל אורלוביץ' שאומר לה שארוסה מילאנו טופליקה ואחיו לדם מילוש אוביליץ' ואיבן קוסנצ'יץ' מתים. לפני הקרב הם העניקו לה גלימה, טבעת זהב וצעיף לחתונה כהבטחה לחזרה בטוחה, אך הם נהרגו ופאבל הצביע על כיוון הגופות. השיר מסתיים ב:

## במאה ה-20
השיר הפך פופולרי מאוד כסמל לחמלה נשית ולצדקה. אורוש פרדיץ' לקח את הנושא בשנת 1919 עם ציור שמן באותו הכותרת. בשנת 1907, הפסל איוון מסטרוביץ' יצר תבליט שיש של הנושא כחלק ממחוג קוסובו. אמנית קרואטית אחרת, מירקו ראצ'קי, ציירה גרסה של עלמת קוסובו.

## ראו גם
* גיבור לאומי
* האנשת מדינות

## קישורים חיצוניים

* קוסובו ומחרוזת שירי-עם

קטגוריה:האנשת מדינות
קטגוריה:קוסובו: תרבות
רודולף ווייר

**רודולף ווייר** (בגרמנית: **Rudolf Ritter von Weyr**; 1847, ווינה – 1914, ווינה) היה פסל אוסטרי, שפיסל בסגנון ניאו בארוק.
ממוזער|250px|רודולף וויר בבית המלאכה שלו עם חלקים ממזרקת "עוצמתו של הים"

ווייר למד אצל הפסל פרנץ באואר ואצל יוסף סזאר אצלו הוא גם עבד שנים רבות.

וויר סייע לאדריכלים גוטפריד זמפר וקרל פון הסנאואר בהקמת המוזיאון לתולדות האמנות בווינה.

## גלריה

The Die Macht zur See-Brunnen by Rudolf Weyr.jpg|מזרקת "עוצמתו של הים" בכניסה להופבורג
Wien - Johannes-Brahms-Denkmal, Karlsplatz.JPG|אנדרטת יוהנס ברהמס בכיכר קרל בווינה
Bacchantenzug Burgtheater Wien.jpg|תבליט בכחנליה בחזית הבורגתיאטר


## גלריית תבליטים באנדרטת [[פרנץ גרילפרצר]] בווינה

Der Traum ein Leben at Grillparzer monument, Vienna.jpg|"החלום כחיים"
Die Ahnfrau- Grillparzer monument, Vienna.jpg|"האב הקדמון"
Des Meeres und der Liebe Wellen at Grillparzer monument, Vienna.jpg|"גלי הים ואהבה"
Sappho at Grillparzer monument, Vienna.jpg|"ספפו"
Wien Grillparzerdenkmal Relief Medea.jpg|"מדיאה"
Wien Grillparzerdenkmal Relief König Ottokars Glück und Ende.jpg|"המזל והסוף של המלך אוטוקאר"


## קישורים חיצוניים

קטגוריה:פסלים אוסטרים
קטגוריה:אוסטרים שנולדו ב-1847
קטגוריה:נפטרים ב-1914
מבצע סריס

**מבצע סריס** היה מבצע חשאי של יחידה 504 בשנת 1956 לחיסול שני בכירים מראשי הפדאיון, בתגובה על גל הפיגועים שאירע באפריל אותה שנה. המבצע נחשב לסיכול הממוקד הראשון שביצע צה"ל.

## הרקע למבצע

במרץ 1955 הקים הצבא המצרי את גדוד הפדאיון ברצועת עזה, לצורך ביצוע פעולות רצח בגבולות מדינת ישראל וזריעת בהלה ברחבי הארץ. הגדוד היה מבוסס בעיקרו על פלסטינים מהרצועה בפיקוד קציני צבא מצריים, ומנה בשיאו כ-600 לוחמים. אנשי הפדאיון חדרו לשטח מדינת ישראל, הן מרצועת עזה והן מהגדה המערבית בירדן, בפיקוח מצרי.

גל הפעולות הראשון של הפדאיון היה באוגוסט 1955, בפעולות ברחבי הארץ. גל זה הופסק לאחר שישראל פנתה למעצמות שיפעילו לחץ על שלטונות מצרים.

גל שני של פעולות הפדאיון היה באפריל 1956. כמאתיים אנשי פדאיון הסתובבו בשבוע הראשון של החודש ברחבי הארץ וביצעו מעשי רצח וחבלה. נסיעה בכבישים מאזור תל אביב ודרומה הייתה בשיירות, ובאזורים נרחבים הצטוו האזרחים להסתגר בבתיהם מרדת החשכה. במהלך חודש זה נרצחו 23 אזרחיים וחיילים ברחבי הארץ – בין השאר בשפירים ובכפר חב"ד נרצחו מדריך ושישה תלמידים נרצחו (11 באפריל בשעות הבוקר בבית הכנסת). , המא"ז של קיבוץ נחל עוז, נרצח בצורה אכזרית ב-29 באפריל בידי פדאיון.

## מבצע סריס

ראש הממשלה דוד בן-גוריון הנחה את הרמטכ"ל משה דיין לסכל את ראשי הפדאיון. הפתרון היה לשלוח ספרים ממולכדים למפקד הפדאיון ברצועה ולמקבילו בירדן, בעת ובעונה אחת.

ב-11 וב-14 ביולי 1956 הוציאה לפועל יחידה "מודיעין 10" (לימים יחידה 504) את **מבצע סריס** שבמסגרתו חוסלו שני ראשי הפדאיון: בעזה – סא"ל מוסטפא חאפז, מפקד "מודיעין פלשתינה" ברצועת עזה, ובעמאן – אל"ם סלאח מוסטפא, הנספח הצבאי המצרי בירדן.

ספר ממולכד שיועד למוסטפא חאפז, נמסר על ידי צדוק אופיר, קת"מ בבסיס ד' של מודיעין 10, לסוכן כפול אשר כונה "דיטה". הסוכן היה אמור להעביר את הספר לקצין משטרה ברצועה. ההנחה הייתה שהסוכן "יעבור בדרך" אצל מוסטפא חאפז ויספר לו אודות המשימה שהוטלה עליו, ואכן כך קרה. חאפז, שהיה קצין מאוד כריזמטי, ממולח וזהיר, לא עמד בפיתוי ופתח את הספר שהתפוצץ ופצע אותו קשה, ולמחרת מת מפצעיו.

לנספח הצבאי המצרי בעמאן, אל"ם צלאח מוסטפא, נשלחה מבית הדואר במזרח ירושלים מעטפה ובה חוברת אודות קצין נאצי, שהייתה ממולכדת. ב-14 ביולי קיבל הקצין את המעטפה, פתח אותה, נפצע קשה מאוד וכעבור מספר ימים מת מפצעיו.

חיסול השניים הביא לירידה משמעותית בהיקף הפעילות של גדוד הפדאיון ברחבי הארץ, בדגש על אזור הדרום, עוטף עזה, הנגב הצפוני, חבל לכיש והרי ירושלים (עד לחיסולם המוחלט במלחמת סיני – סוף אוקטובר 1956).

בנאום שנשא נשיא מצרים נאצר ב-26 ביולי 1956 ובו הודיע על הלאמת תעלת סואץ (צעד שהיה אחת הסיבות המרכזיות למבצע קדש), הוא פתח את נאומו בהאשמת ישראל בהריגת שני הקצינים. ישראל הרשמית לקחה אחריות על החיסולים רק כ-30 שנה מאוחר יותר- בשנת 1987.

## קישורים חיצוניים
* אתר עמותת מודיעין 10

## הערות שוליים

סריס
קטגוריה:1956 בישראל
קטגוריה:התנקשויות
הרפובליקה הטריפוליטאית

**הרפובליקה הטריפוליטאית** (בערבית: **الجمهورية الطرابلسية**, תעתיק מדויק: **אלג'מהוריה אלטראבלסיה**) הייתה רפובליקה ערבית שהכריזה על עצמאותה של טריפוליטניה מלוב האיטלקית לאחר מלחמת העולם הראשונה.

## רקע
הכרזת הרפובליקה הטריפוליטנית בסתיו 1918 באה בעקבות הכרזת עצמאות רשמית בוועידת השלום בפריז בשנת 1919. הרעיון החל בעיר מיסראתה בעקבות פגישתם של סולימאן אל-בארוני, רמדאן א-סוויחלי, עבד א-נבי בלח'יר ואחמד אל-מריד. זו הייתה צורת השלטון הרפובליקנית הראשונה שהוכרזה רשמית בלוב, אך היא זכתה לתמיכה מועטה של המעצמות הבינלאומיות והתפרקה עד 1923.

איטליה הצליחה לבסס שליטה מלאה על לוב עד 1930. טריפוליטניה האיטלקית, שנוהלה במקור כחלק ממושבה אחת, הייתה מושבה נפרדת מ-26 ביוני 1927 עד 3 בדצמבר 1934, כאשר מוזגה לתוך לוב האיטלקית.

קטגוריה:מדינות לשעבר באפריקה
קטגוריה:מדינות שהוקמו ב-1918
קטגוריה:מדינות שהתפרקו ב-1922
The Man Who Can't Be Moved

"**The Man Who Can't Be Moved**" הוא סינגל של הלהקה האירית דה סקריפט. השיר, שיצא ב-25 ביולי 2008, מופיע בתוך אלבום הבכורה שלהם, *The Script*. השיר הופיע מספר פעמים בעונה הרביעית של תוכנית הטלוויזיה הלוחשת לרוחות. השיר היה אחד מהשירים שהופיעו בתצוגת האופנה של ויקטוריה'ס סיקרט ב-2009.

הווידאו קליפ של השיר, שבוים על ידי מארק קלספלד , הועלה לערוץ היוטיוב של הלהקה ב-25 באוקטובר 2009. נכון ליוני 2021, לווידאו קליפ יש יותר מ-301 מיליון צפיות ביוטיוב. בנוסף, נכון ליוני 2021, לשיר יש יותר מ-342 מיליון השמעות בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירי דה סקריפט
קטגוריה:שירי פופ רוק
קטגוריה:שירים באנגלית
קטגוריה:שירים על בדידות
קטגוריה:בלדות משנות ה-2000
קטגוריה:בלדות פופ
בית פשקוב

**בית פשקוב** (ברוסית: **Дом Пашкова**) הוא אחד המבנים הקלאסיציסטים הכי ידועים במוסקבה.

כיום המבנה שייך לספרייה הממלכתית של רוסיה. בית פשקוב נבנה בשנים 1784–1786 ועם השלמת בנייתו הפך לאתר מורשת, ובמשך שנים רבות נחשב לאחד הבניינים היפים במוסקבה.

בית פשקוב ממוקם ליד כיכר בורוביצקאיה. הבעלים הראשון של הבניין היה איש צבא פיוטר פשקוב, שעל שמו הבניין נקראה.

## קישורים חיצוניים

## הערות שוליים

קטגוריה:מוסקבה: מבנים
נירבלטק

**נירבלטק** (בהונגרית: **Nyírbéltek**) הוא כפר במחוז סבולץ'-סטמאר-ברג שבצפון מזרח הונגריה בסמוך לגבול הרומני.

בדומה ליישובים רבים באירופה, גם אוכלוסיית אנצ'נץ' קטנה בעשרות השנים האחרונות, מ-2,915 תושבים בשנת 1990 עד 2,880 תושבים בשנת 2020.

הכפר ואזורו מיושבים לסירוגין מאז המאה ה-14

## יהודי נירבלטק
יהודים התיישבו בנירבלטק בתחילת המאה ה-19. היו ביניהם סוחרים, בעלי מלאכה ובעלי משקים חקלאיים. בזמן הקרע ביהדות הונגריה הצטרפה הקהילה לזרם האורתודוקסי בעקבות חילוקי דעות בקונגרס יהודי הונגריה בשנים 1869 ו-1868. במקום היו חברה קדישא, בית כנסת, תלמוד תורה, "חדר" ומקווה.

עם פרסום "החוקים היהודיים" של ממשלת הונגריה בשנת 1938, שהיפלו לרעה את היהודים בתחומי הכלכלה והחברה, החל גל רדיפות חדש שבעקבותיו נושלו רבים מיהודי נירבלטק מפרנסותם.

בשנת 1942 נלקחו צעירים יהודים מנירבלטק לעבודות כפייה.

בדף הקהילה שנכתב בשנת 1944 במסגרת מפקד קהילות הונגריה כתבו יהודי הכפר שיש בקהילה היהודית 117 חברים ואין רב למקום. במרץ 1944 נכנס הצבא הגרמני להונגריה ובאפריל הועברו 117 יהודי נירבלטק לגטו בנירג'האזה, בו רוכזו רוב יהודי המחוז. כעבור שבוע הועברו משם למשק האראנגוד (HARANGOD) והועסקו בחפירת תעלות. במאי 1944 שולחו למחנה ההשמדה אושוויץ.

לאחר המלחמה חזרו לכפר כ-20 יהודים ששרדו. הם מצאו את בניין בית הכנסת ואת בית העלמין הרוסים. חיי הקהילה לא נתחדשו והיהודים עזבו את המקום תוך זמן קצר.

## לקריאה נוספת
* נירבלטק בפנקס הקהילות הונגריה, עמוד 384
* נירבלטק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 270. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
מנז'

**מנז' המוסקבאי** (ברוסית: **Московский Манеж**) הוא מבנה היסטורי, הנמצא בכיכר מנז' במרכז מוסקבה.

הבניין נבנה ב-1817 כהוקרה ליום השנה החמישי לניצחון במלחמה להגנת המולדת.

בשנים 1824–1825 אוסיפ בובה עיצב את חזיתות המנג' בסגנון האמפירי.

מאז 1831 החלו להתקיים תערוכות וחגיגות בבניין, ואחר כך - קונצרטים ונשפים. לאחר המהפכה הקימו הבולשביקים צריף בשטחיה, ואז מוסך למכוניות ממשלתיות. בשנת 1957 קיבל הבניין מעמד של אולם התערוכות המרכזי, ותערוכות ואירועים ציבוריים אחרים נערכו בו באופן קבוע.

## קישורים חיצוניים

* 

## הערות שוליים

קטגוריה:מוסקבה: מבנים
קטגוריה:רוסיה: מרכזי תערוכות, ירידים וכנסים
זילנדיה (דמות)

230px|ממוזער|שמאל|אנדרטת החיילים הנופלים בפלמרסטון המתארת את זילנדיה מצביעה לשמיים, האנדרטה הוקמה בשנת 1903.
**זילנדיה** (באנגלית: **Zealandia**) היא ההאנשה המדינית של ניו זילנד. בצורתה הסטריאוטיפית, זילנדיה מופיעה כאישה הדומה בלבושה ובמראה לבריטניה, שנאמר שהיא אמה של זילנדיה.

## היסטוריה
זילנדיה הובאה למושבה כהתייחסות ישירה לממלכה המאוחדת ולעולם הישן. היא הביאה למושבה תחושה של היסטוריה ארוכת-שנים ומכובדות קלאסית בשנותיה המעצבות כאומה צעירה. זילנדיה הופיעה על בולי דואר, כרזות, סרטים מצוירים, אנדרטאות מלחמה ופרסומי ממשלת ניו זילנד לרוב במחצית הראשונה של המאה העשרים. זילנדיה הייתה סמל נפוץ של תערוכת המאה הניו זילנדית, שהתקיימה בוולינגטון בשנים 1939 ו 1940. ארבעה פסלים גדולים של זילנדיה קיימים בעיירות או בערים בניו זילנד; אחד נמצא בוואימאט, אחד נמצא בפלמרסטון, ואחד ברחוב סימונדס, אוקלנד, ואחד בתוך מוזיאון המלחמה באוקלנד. השניים הראשונים אשר עשויים מאבן הם אנדרטאות לזכר מלחמת הבורים השנייה והאחרון שעשוי מארד הוא אנדרטה לזכר מלחמת ניו זילנד. כמה פסלים קטנים יותר קיימים במוזיאונים אחרים ובידיים פרטיות.

## בולי דואר
145px|ממוזער|שמאל|זילנדיה על בול משנת 1901.
זילנדיה הוצגה גם כן על בולי דואר שהונפקו בין השנים- 1901 ו- 1909 בתקופת שלטונם של המלכה ויקטוריה ואדוארד השביעי, כאשר היא עברה מלהיות ממושבה לדומיניון ותוארה גם על בול עם סמל ניו זילנד שהונפק בשנת 1929.

## סמל
האישה המופיעה בצד שמאל של הסמל של ניו זילנד היא זילנדיה. מלבד הסמל, זילנדיה מוזכרת או מתוארת לעיתים רחוקות מאוד באומנות ובהתייחסויות.
## ראו גם
* קיווי (עוף)
* האיש הדרומי

## הערות שוליים

קטגוריה:האנשת מדינות
קטגוריה:ניו זילנד: סמלים לאומיים
גרינקישוק

**גרינקישוק** (בפולנית: Grynkiszki) היא עיירה בעיריית מחוז רדוויליסקיס במחוז שיאוליא, ליטא. העירה שוכנת על נהר שוסביה. על פי מפקד האוכלוסין בשנת 2011, אוכלוסיית העיר מנתה 678 איש.
ממוזער| כנסייה בגרינקישקיס

## היסטוריה
העיירה הוזכרה לראשונה בשנת 1454 והפכה במהרה לנחלת משפחת גטביצ'יוס. קרישטוף גטאביצ'יוס, כאות תודה על הישגיו הצבאיים, בנה כנסייה בשנת 1618. הכנסייה הנוכחית בעירה נבנתה בשנת 1875.

על פי הידוע, בשנת 1921 גרו בגרינקישוק 250 יהודים. אך במשך השנים מספרם הלך וירד, ובשנת 1923 נמנו שם 235 יהודים, ובשנת 1941 חיו במקום רק כ-20 משפחות יהודיות.

מבני הציבור בעיר, כגון בית העלמין היהודי, ה'חדר' וכן הרב והשוחט של גרינקישוק שימשו גם את יהודי העיירה הסמוכה בייסיגולה .

יהודי העיירה התפרנסו מחנוונות וממלאכות כפיים שונות. בימי שלישי התקיים יום השוק השבועי.

## מלחמת העולם השנייה
אחרי פרוץ מלחמת העולם השנייה וכיבוש פולין בידי הגרמנים, עברה ליטא לתחום השליטה הסובייטי וסופחה בסוף קיץ 1940 לברית המועצות. מספר ימים לאחר מכן, אחרי המתקפה הגרמנית על ברית המועצות, כבש צבא גרמניה את האזור.

לקראת סוף שנת 1941, (סוף אוגוסט או תחילת ספטמבר) נלקחו כל יהודי גרינקישוק לעיירה קרוקי בה נרצחו ב-2 בספטמבר 1941 (י' באלול תש"א), יחד עם יהודי קרוק והסביבה, ונטמנו בקבר אחים.

## קישורים חיצוניים

קטגוריה:נפת קובנה (האימפריה הרוסית)
קטגוריה:ליטא: עיירות
אפרים ישראל בליכר

**אפרים ישראל בליכר** (בהונגרית: **Blücher Ephraim Izráel** גלוקסדורף, 2 באוקטובר 1813 – בודפשט, 6 באפריל 1882) היה רב הונגרי יליד אוסטריה. חוקר יהדות והבראיסט.

## ביוגרפיה
הרב אפרים ישראל בליכר היה במשך תקופה מסוימת הלקטור (גם בעל מקצוע הנותן חוות דעת על כתב יד לפני פרסומו וגם מרצה) לתחום השפה העברית של אוניברסיטת לבוב (אז חלק מגליציה). אחר פעל במספר מקומות כרב. בהמשך נסע לווינה והקים גימנסיה ריאלית שלאחר זמן הפסיק לפעול. לאחר מכן התיישב קבע בממלכת הונגריה בבודפשט (כבר כחלק מהאימפריה האוסטרו-הונגרית). הוא היה חוקר עברי מצוין.

## עבודותיו
* מרפה לשון ארמי, יצירה הדנה בשפה הארמית של ה"תרגום" (תרגומו לשפה הארמית של התנ"ך שתורגם או חובר בשפה הארמית בתקופת בית שני או לאחר מכן בארץ ישראל או בבל) ושל התלמוד ב-18 פרקים. במבוא בליכר תרגם לעברית בשם "מגיד מראשית" את עבודתו של פרופסור יוליוס פירסט בשם Lehrgebäude der aramäischen Sprache (1839).
* בלכר גם תרגם לגרמנית את מגילת רות עם הקדמה בעברית (1843).
* עבודותיו האחרות: Die Synagogenfrage für deutsche Israeliten (1860).
* הוא ייסד כמה כתבי עת, שעד מהרה פסקו להופיע.

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת
## קישורים חיצוניים
* 
* 

קטגוריה:מתרגמי התנ"ך
קטגוריה:רבנים הונגרים
קטגוריה:רבנים אוסטרים
קטגוריה:חוקרי יהדות
קטגוריה:ילידי 1813
קטגוריה:נפטרים ב-1882
קירנאיקה האיטלקית

**קירנאיקה האיטלקית** הייתה מושבה איטלקית, הממוקמת במזרח לוב של ימינו, שהייתה קיימת בין השנים 1911–1934. זה היה חלק מהשטח שנכבש מהאימפריה העות'מאנית במהלך המלחמה האיטלקית–עות'מאנית בשנת 1911, לצד טריפוליטניה האיטלקית.

לעיתים כונה שטחן של שתי המושבות "לוב האיטלקית" או **צפון אפריקה האיטלקית** ( *Africa Settentrionale Italiana*, או ASI). שני השמות שימשו גם לאחר איחודם, כאשר לוב האיטלקית הפכה לשמה הרשמי של המושבה החדשה.

בשנת 1923 ארגנו מורדים ילידים הקשורים למסדר הסנוסי את תנועת ההתנגדות הלובית נגד ההתיישבות האיטלקית בלוב. המרד מוגר על ידי הכוחות האיטלקיים בשנת 1932, לאחר מה שמכונה "מסע הרגעה", שהביא למותם של רבע מאוכלוסיית קירנאיקה.

בשנת 1934 היא הפכה לחלק מלוב האיטלקית.

## היסטוריה
ימין|ממוזער| בול מקירנאיקה האיטלקית
ימין|ממוזער| ''ארמון ליטוריו'', שנקרא לימים "הפרלמנט של קירנאיקה", שנבנה בשנת 1927
קירניאקה האיטלקית וטריפוליטניה האיטלקית הוקמו בשנת 1911, במהלך כיבוש טריפוליטניה העות'מאנית במהלך המלחמה האיטלקית–עות'מאנית.

בשנות העשרים של המאה העשרים הייתה קירנאיקה זירת הלחימה בין כוחות קולוניאליים איטלקים למורדים לובים שנלחמו למען עצמאות משלטון קולוניאלי. בשנת 1931 נלכד והוצא להורג מנהיג העצמאות של המורדים עומר אל-מוח'תאר.

איטליה הפשיסטית החזיקה כמה מחנות ריכוז במזרח לוב בשלב הראשון של כיבושה במדינה זו. הממשל הקולוניאלי החל בשנת 1929 בגירוש כמעט סיטונאי של תושבי ג'בל אחדר כדי למנוע מהמורדים את תמיכת האוכלוסייה המקומית.
[שמאל|ממוזער| במחנה הריכוז ב[אל-עגילה הוחזקו עשרת אלפים אסירים.]]
ההגירה הכפויה של יותר מ-100,000 אנשים הסתיימה במחנות ריכוז Suluq, El Magrun, Abyar ו El Agheila שבו רבבות מתו בתנאים מחפירים, בעיקר בגלל מגפות כמו שפעת ספרדית. מחנות הריכוז פורקו לאחר שנת 1934 כאשר המשטר הפשיסטי השיג שליטה מלאה באזור והחל במדיניות התבוללות של הקהילה הערבית המקומית. מדיניות זו הייתה כה מוצלחת, עד שבשנת 1940 היו שתי דיוויזיות קולוניאליות של ערביי לוב.

בסוף שנות השלושים של המאה העשרים אוכלסה קירנאיקה בלמעלה מ-20,000 מתיישבים איטלקים, בעיקר סביב החוף. כתוצאה מכך, היה מאמץ פיתוח כלכלי גדול במחצית השנייה של שנות השלושים.

איטליה ביצעה השקעות מאסיביות בתשתית לוב (המטרה הייתה פיתוח הכלכלה לטובת איטליה הגדולה). בבנגאזי נוצרו - לראשונה בהיסטוריה של קירניאקה - מתקני הייצור הראשונים: כמה תעשיות נוצרו ב"בנגאסי איטליאנה" בראשית שנות השלושים, שכללו עיבוד מלח, זיקוק נפט, עיבוד מזון, ייצור מלט, צליית, בישול ודייג טונה. נמל בנגאזי הורחב ובסמוך הוקם בית חולים מודרני. כמו כן נבנה שדה תעופה חדש.

בשנת 1934, קירנאיקה האיטלקית וטריפוליטניה האיטלקית הפכו לחלק מלוב האיטלקית.

## קישורים חיצוניים

## הערות שוליים

קטגוריה:לוב האיטלקית
קטגוריה:מושבות איטלקיות לשעבר
Swordfishtrombones

**Swordfishtrombones** הוא אלבום האולפן השמיני של טום וייטס והראשון שהפיק בעצמו. האלבום יצא לאור בספטמבר 1983 דרך חברת התקליטים איילנד רקורדס. האלבום התאפיין בתפנית מהפקה מבוססת פסנתר ותזמורת מיתרים לתזמור עשיר העושה שימוש בכלי נגינה מגוונים, חלקם בלתי-שגרתיים במוזיקה פופולרית (כגון הרמוניקת זכוכית או תוף מדבר). גם כתיבת השירים של וייטס הפכה החל מאלבום זה ליותר מופשטת.

## ביקורות
אתר AllMusic העניק לאלבום ציון של חמישה כוכבים, מדריך האלבומים של הרולינג סטון העניק לו ארבעה וחצי כוכבים. האלבום הגיע עם צאתו למקום 164 במצעד בילבורד 200. NME ציין אותו בסיכום שנת 1983 במוזיקה במקום השני בדירוג האלבונים הטובים ביותר של השנה. המגזין SPIN ציין אותו בשנת 1989 במקום השני בין 25 האלבומים הטובים ביותר בכל הזמנים. Slant Magazine דירג אותו במקום ה-26 הין 100 האלבומים הטובים ביותר של שנות השמונים.

## סינגלים
השיר In the Neighborhood ראה אור כסינגל באוקטובר 1983 עם השיר Frank's Wild Years בצד ב'. השיר In the Neighborhood הגיע למקום ה-57 בדירוג The All-Time Top 100 Singles של קולין לרקין.

השיר 16 Shells From a Thirty-Ought-Six ראה אור כסינגל ב-1988.

## רשימת שירים
כל השירים הולחנו ונכתבו על ידי טום וייטס.

## נגנים
* טום וייטס – קולות (1:1–2, 1:4–7, 2:2–7), כיסא (1:2), אורגן האמונד (1:3), פסנתר (1:4, 2:5, 2:8), הרמוניום (1:6, 2:1), סינתיסייזר (1:6), פעמון (1:6)
* ויקטור פלדמן – מרימבה בס (1:1–2), מרימבה (1:2, 2:3), רעשן (1:2), תוף אורז (1:2), תוף בס (1:3), תוף (1:5), פעמון (1:5), סנר (1:5, 2:4), אורגן האמונד (1:7), סנר (1:7), פעמונים (1:7), קונגס (2:3), תוף בס (2:3), דרבוקה (2:3), תוף מרים (2:4), תוף מדבר (2:7)
* לארי טיילור – קונטרבס (1:1–2, 1:5, 1:7, 2:2, 2:4, 2:6–7), גיטרה בס (2:3)
* רנדי אלדקרופט – בריטון (1:1, 1:7), טרומבון (1:2)
* סטיבן הודג'ס – מערכת תופים (1:1–2, 1:5, 2:4, 2:6), תוף מצעדים (1:7), מצילה (1:7), תוף בס למצעדים (2:7), הרמוניקת זכוכית (2:8)
* פרד טאקט – גיטרה חשמלית (1:1, 1:2, 1:5, 2:6), בנג'ו (1:2)
* פרנסיס ת'אם – metal aunglongs (1:2), הרמוניקת זכוכית (2:8)
* גרג כהן – גיטרה בס (1:4), קונטרבס (2:3, 2:5, 2:8)
* ג'ו רומאנו – טרומבון (1:5), חצוצרה (2:1)
* אנתוני קלארק סטויארט – חמת חלילים (1:6)
* קלארק ספנגלר – סינתיסייזר (1:6)
* ביל רייכנבך – טרומבון (1:7)
* דיק הייד – טרומבון (1:7)
* רוני בארון – אורגן האמונד (2:2)
* אריק ביקלס – עוגב (2:4)
* קרלוס גויטרלוס – גיטרה חשמלית (2:4)
* ריצ'רד גיבס – הרמוניקת זכוכית (2:8)

## קישורים חיצוניים

## הערות שוליים

קטגוריה:טום וייטס
קטגוריה:אלבומים באנגלית
תחנת קשירסקאיה

**תחנת קשירסקאיה** (ברוסית: **Каширская**) היא תחנה חוצה פלטפורמות של הרכבת התחתית של מוסקבה בקו זמוסקבורצקאיה וקו הטבעת הגדול הנמצא בבנייה.

התחנה ממוקמת על גבול הרבעים מוסקבורצ'יה-סאבורובו ונאגאטינו-סאדובניקי.

תחנת קשירסקאיה נפתחה ב-11 באוגוסט 1969, והיא וקרויה על שם כביש קשירסקויה.

התחנה מורכבת משני אולמות שונים עם עיצוב דומה

זו היא תחנה חוצה פלטפורמות ראשונה, שנבנתה במטרו של מוסקבה.

## קישורים חיצוניים

## הערות שוליים

קשירסקאיה
שירות החקירות של משמר החופים

**שירות החקירות של משמר החופים** (באנגלית: **The Coast Guard Investigative Service**) היא סוכנות אכיפת החוק של משמר החופים של ארצות הברית החוקרת את הפשעים הקשורים למשמר החופים האמריקאי או תחת תחום אחריותו. מרבית עובדיו הם אזרחים, מגויסים למילואים וסוכנים מיוחדים.

## משימה
המשימות העיקריות של שירות החקירות של משמר החופים האמריקאי הוא לערוך חקירות פליליות, לעסוק באכיפת החוק ואיסוף מודיעין, להגן על רווחתם של אנשי המשמר וכן לספק שירותי מגן למשמר החופים האמריקאי.

## אחריות
* לחקור הברחות סמים
* לחקור הפרות דייג ופשעי סביבה
* סיוע לצוות הנשיאותי של השירות החשאי של ארצות הברית
* אירוח נכבדים זרים ומקומיים אחרים כמתבקש
* פעולות איסוף מודיעין אנושי
* חקירות הונאות רפואיות
* חקירות הונאות בחוזים
* כוח משימה משותף עם ה-FBI בנושא הטרור
* כוח משימה לאכיפת תחום הסמים בפשיעה המאורגנת

## קישורים חיצוניים

* 

קטגוריה:משמר החופים של ארצות הברית
סנגל הצרפתית

**סנגל הצרפתית** הייתה מושבה צרפתית באפריקה, ששכנה באזור נהר סנגל, והייתה המושבה הוותיקה ביותר של צרפת באפריקה. בשנת 1946 הצטרפה המושבה לאיחוד הצרפתי, ובשנת 1959 היא התמזגה עם סודאן הצרפתית ליצירת הפדרציה של מאלי, שקיבלה עצמאות בשנת 1960.

## היסטוריה
בשנת 1624 סוחרים צרפתים, מדייפ ורואן ייסדו את Compagnie Normande, שהייתה אחראית לניצול סנגל וגמביה. בשנת 1634, הפכה החברה ל- Compagnie du Cap-Vert וקיבלה את המונופול של סחר העבדים. בשנת 1659, נוסדה סן-לואי, ובשנת 1664 הועברו הנחלות ל-Compagnie des Indes occidentales, שהוקמה על ידי ז'אן בטיסט קולבר.

בשנת 1677 במהלך מלחמת הולנד–צרפת, השייטת בפיקודו של אדמירל ד'אסטר הרסה את המבצרים ההולנדים שהוקמו באי גורה. ז'אן דו קאס, הקפטן של דייפ שפיקד על שייטת Baleine, ניצל את ההזדמנות כדי להרחיב את השליטה הצרפתית על חופי סנגל והקים מבצרים ב-Rufisque, Portudal ו-Joal, על ידי דיכוי המרידות של מלכים אפריקאים שתוחזקו על ידי ההולנדים, מה שהביא להקמת המושבה הצרפתית הראשונה בסנגל. ז'אן דו קאס תפס והרס את המבצר ההולנדי של ארגוין בשנת 1678, לפני חתימת אמנת ניימכן. במהלך מסע זה חדר דו קאס עמוק מספיק לנהר גמביה באוקטובר 1678. בשנת 1679 חברת סנגל השיגה את הזכות לסחור בין קאפ בלאן לגמביה, והקימה עמדת מסחר בפתח הנהר באלברדה. האי גורי שימש אז כבסיס לסחר העבדים.

בשנת 1758, האנגלים גירשו את הצרפתים מסנגל. הם לא חזרו לסן-לואי עד 1779. בשנת 1809 שוב השתלטו האנגלים על המושבה, והיא הוחזרה לצרפת בשנת 1814.

ב-1 בנובמבר 1854 הוקמה את המושבה גורי ובנותיה, מושבה נבדלת מזו של סנגל. היא כללה, בנוסף לאי גורי, את שפכי הנהרות הדרומיים, חוף הזהב וגבון. הוחלט לצרף מחדש את גורי לסנגל בשנת 1859. בשנת 1890 המושבה הגיעה כמעט לגבולותיה הסופיים.

בשנת 1895, סנגל צורפה למערב אפריקה הצרפתית. היא נשארה מושבה עד 1946, אז הפכה לטריטוריה מעבר לים של סנגל. בשנת 1958, היא הפכה לרפובליקה אוטונומית בתוך הקהילה הצרפתית. באפריל 1959, סנגל הפכה לחברה ב שזכתה לעצמאות ביוני 1960. סנגל התנתקה באוגוסט 1960 והפכה לרפובליקה הנוכחית של סנגל.

קטגוריה:סנגל: היסטוריה
קטגוריה:אפריקה: מושבות צרפתיות לשעבר
תחנת פרטיזנסקאיה

**תחנת פרטיזנסקאיה** (ברוסית: **Партизанская**) היא תחנת הרכבת התחתית של מוסקבה בקו ארבטסקו פוקרובסקאיה.

התחנה ממוקמת ברובע איזמאילובו וקרויה כאות הוקרה על הניצחון לשנה ה-60 במלחמת המולדת הגדולה.

תחנת פרטיזנסקאיה נפתחה ב-18 בינואר 1944. עד 1947 התחנה נקראה "פארק איזמילובסקי קולטורי אי אוטדיחה אימני סטלינה", מ-1947 עד 1963 נקראה "איזמאילובסקאיה", ומ-1963 עד 2005 נקראה "איזמאילובסקי פארק".

## גלריה

קובץ:Partizanskaja Barry Kent3.jpg|לובי התחנה  
קובץ:Moscow Izmailovo hotel complex evening (14575121847).jpg|לובי התחנה ומלון איזמאילובו 


## קישורים חיצוניים

## הערות שוליים

פרטיזנסקאיה
Yonaguni

**Yonaguni** הוא סינגל של הזמר הפוארטו ריקני באד באני, שיצא לאור ב-4 ביוני 2021, על ידי חברת התקליטים רימאס אנטרטיינמנט, לצד וידאו קליפ. שם השיר מתייחס לאי יונאגוני שביפן. השיר הגיע היישר אל המקום העשירי במצעד הבילבורד הוט 100, והוא הרביעי של באד באני שהגיע לעשירייה הפותחת במצעד, והראשון ללא אמנים אחרים לצידו. השיר נהפך לשיר העשירי עם מספר הסטרמות הגבוה ביותר ביממה אחת לשנת 2021, עם 7.19 מיליון הסטרמות בשירות הזרמת המדיה ספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי באד באני
קטגוריה:שירים בספרדית
קטגוריה:שירים ביפנית
קטגוריה:שירי רגאטון
קטגוריה:שירים על יפן
קטגוריה:שירים שנכתבו על ידי באד באני